Unionin yleisen tuomioistuimen tuomio (kolmas jaosto) 5.10.2016 – European Children’s Fashion Association ja Instituto de Economía Pública vastaan EACEA

(asia T-724/14)

”Välityslauseke — Toimintaohjelman ”Lifelong Learning (2007–2013)” yhteydessä tehty avustussopimus — Hanke ”Brand & Merchandising manager for SMEs in the childrens’ product sector” — Kumoamiskanne — Toimi, joka ei voi olla kanteen kohteena — Toimi, joka on tehty yksinomaan sopimusoikeudellisessa yhteydessä, josta sitä ei voida erottaa — Tutkimatta jättäminen — Kulut, jotka eivät ole tukikelpoisia — Maksettujen summien palauttaminen — Tarkastuskertomus”

1. Tuomioistuinmenettely — Kanteen oikeudellinen perusta — Valinnan tekeminen kuuluu kantajalle eikä unionin tuomioistuimille (ks. 30 kohta)

2. Kumoamiskanne — Kanne, joka tosiasiassa koskee luonteeltaan sopimusoikeudellista oikeusriitaa — Koulutuksen, audiovisuaalialan ja kulttuurin toimeenpanoviraston (EACEA) lähettämien ennakkotietokirjeen ja veloitusilmoituksen kumoaminen — Unionin tuomioistuinten toimivallan puuttuminen — Tutkimatta jättäminen (SEUT 263, SEUT 272 ja SEUT 288 artikla) (ks. 33–37 kohta)

3. Euroopan unionin oikeus — Periaatteet — Puolustautumisoikeuksien periaate — Soveltaminen unionin toimielimen tai elimen vireille panemiin hallinnollisiin menettelyihin — Laajuus — Puolustautumisoikeuksien periaatetta ei sovelleta menettelyyn, joka koskee sopimukseen perustuvien saatavien perimistä tukea Euroopan rahastoista saaneelta — Rajat — Kontradiktorisen periaatteen noudattaminen tarkastusmenettelyn yhteydessä (SEUT 272 artikla) (ks. 48 kohta)

4. Tuomioistuinmenettely — Kannekirjelmä — Muotovaatimukset — Yhteenveto kanneperusteista — Abstrakti esittäminen — Tutkimatta jättäminen — Viittaus kaikkiin liitteisiin — Tutkimatta jättäminen (Euroopan unionin tuomioistuimen perussäännön 21 artiklan ensimmäinen kohta ja 53 artiklan ensimmäinen kohta; unionin yleisen tuomioistuimen työjärjestyksen 76 artiklan d alakohta) (ks. 62 ja 104 kohta)

5. Tuomioistuinmenettely — Asian saattaminen unionin yleisen tuomioistuimen käsiteltäväksi välityslausekkeen perusteella — Kanneperusteet — Perustelujen puuttuminen tai puutteellisuus — Tehoton kanneperuste — Hylkääminen (SEUT 272 ja SEUT 296 artikla) (ks. 69 kohta)

6. Euroopan unionin oikeus — Periaatteet — Suhteellisuusperiaate — Ulottuvuus — Se, että unionin toimielimet noudattavat suhteellisuusperiaatetta sellaisten toimien osalta, jotka on toteutettu sopimusoikeudellisessa yhteydessä (SEU 5 artiklan 4 kohta) (ks. 73 kohta)

7. Tuomioistuinmenettely — Asian saattaminen unionin yleisen tuomioistuimen käsiteltäväksi välityslausekkeen perusteella — Kanneperusteet — Luottamuksensuojan periaatteen loukkaaminen — Tehoton kanneperuste — Hylkääminen (SEUT 272 artikla) (ks. 75–77 kohta)

8. Tuomioistuinmenettely — Asian saattaminen unionin yleisen tuomioistuimen käsiteltäväksi välityslausekkeen perusteella — Kanneperusteet — Harkintavallan väärinkäyttö — Tehoton kanneperuste — Hylkääminen (SEUT 263 ja SEUT 272 artikla) (ks. 78 ja 79 kohta)

9. Euroopan unionin talousarvio — Unionin taloudellinen tuki — Tuensaajan velvollisuus noudattaa tuen myöntämisedellytyksiä — Rahoitus kattaa ainoastaan tosiasiallisesti syntyneet menot — Ilmoitettujen kulujen tosiasiallisuutta ei ole osoitettu — Menot, jotka eivät ole tukikelpoisia — Unionin taloudellista tukea saavien hankkeiden teknisesti moitteettomalla toteuttamisella ei ole merkitystä (SEUT 317 artikla) (ks. 94 ja 95 kohta)

10. Tuomioistuinmenettely — Uusien perusteiden esittäminen käsittelyn kuluessa — Kanneperuste, joka on esitetty ensimmäistä kertaa kantajan vastauskirjelmän vaiheessa ja jossa ei ole kyse aikaisemmin esitetyn kanneperusteen laajentamisesta — Tutkimatta jättäminen (Unionin yleisen tuomioistuimen työjärjestyksen 76 artiklan d alakohta ja 84 artiklan 1 kohta) (ks. 110 ja 112 kohta)

11. Tuomioistuinmenettely — Asian saattaminen unionin yleisen tuomioistuimen käsiteltäväksi välityslausekkeen perusteella — Sopimus, jolla myönnetään unionin rahoitustukea hankkeen toteuttamiseen koulutuksen ja oppimisen alalla — Vaatimus, joka koskee asiantuntijan nimeämistä aiheutuneiden kustannusten oikeuttamiseksi — Hylkääminen — Kantajalle rahoitussopimuksen nojalla kuuluva todistustaakka (SEUT 272 artikla; unionin yleisen tuomioistuimen työjärjestyksen 68–70 artikla) (ks. 137 kohta)

Aihe

Ensisijaisesti SEUT 272 artiklaan perustuva vaatimus sen toteamiseksi, että ensimmäisen kantajan ei ole palautettava summaa, jonka EACEA on maksanut sille hankkeen ”Brand & Merchandising manager for SMEs in the childrens’ product sector” toteuttamiseksi tehdyn sopimuksen perusteella, ja toissijaisesti SEUT 263 artiklaan perustuva vaatimus yhtäältä EACEA:n 1.8.2014 päivätyn ennakkotietokirjeen, jossa ensimmäiselle kantajalle ilmoitetaan, että tämän on palautettava 82378,81 euroa mainittua hanketta koskevan tarkastuksen johdosta, ja toisaalta EACEA:n edellä mainitun summan palauttamiseksi 5.8.2014 antaman veloitusilmoituksen nro 3241401420 kumoamiseksi

Ratkaisu

1) Kanne hylätään.